28. ΝΟΜΟΘΕΤ. ΔΙΑΤΑΓΜΑ υπ’ αριθ. 3362 της 31 Αυγ./8 Σεπτ. 1955 Περί κυρώσεως πράξεων του Υπουργικού Συμβουλίου κλπ. αφορωσών το Υπουργείον Γεωργίας. Άρθρ.1.-1.Κυρούνται αφ’ ης ίσχυσαν αι κάτωθι πράξεις του Υπουργικού Συμβουλίου, των οποίων το κείμενον έχει ως ακολούθως: 1.Η υπ’ αριθ. 1208 της 9 Νοεμ. 1951 πράξις δι’ ης, εγκρίνει όπως εις το πάσης φύσεως ημερομίσθιον προσωπικόν των Υπηρεσιών Μηχανικής Καλλιεργείας και του Σταθμού Δοκίμων Γεωργικών Μηχανών του Υπουργείου Γεωργίας καταβάλλωνται τα ημερομίσθια καθοριζόμενα εκάστοτε  δι’ αποφάσεων του Υπουργού της Γεωργίας στηριζομένων εις την υπ’ αριθ. 427 από 5.9.1945 πράξιν του Υπουργικού Συμβουλίου και την από 16.10.1946 απόφασιν του Κυβερνητικού Οικονομικού Συμβουλίου. 2.Εγκρίνει τας βάσει της ανωτέρω πράξεως του Υπουργικού Συμβουλίου και της αποφάσεως του Κυβερνητικού Οικονομικού Συμβουλίου εκδοθείσας αποφάσεις του Υπουργού της Γεωργίας «περί καθορισμού ημερομισθίων, αυξήσεων, επιδομάτων κλπ. του πάσης φύσεως ημερομισθίου προσωπικού των Υπηρεσιών Μηχανικής Καλλιεργείας και του Σταθμού Δοκιμών Γεωργικών Μηχανών» ων η ισχύς ανατρέχει εις τον χρόνον της εκδόσεώς των. Σελ. 180 2.Η υπ’ αριθ. 58 της 22 Ιαν. 1952 πράξις, έχουσα ούτω: Το Υπουργικόν Συμβούλιον Λαβόν υπ’ όψει σχετικήν εισήγησιν του Υπουργού Γεωργίας εν ή εκτίθεται ότι λόγω της κρατούσης διαδικασίας επέρχεται μεγάλη καθυστέρησις εις την έκδοσιν παρά των αρμοδίων Συμβουλίων Νομιμοφροσύνης του απαραιτήτου κατά το ψήφισμα ΜΘ΄΄ «περί κυρώσεως του υπ’ αριθ. 516/48 Λ.Νόμου «περί ελέγχου της Νομιμοφροσύνης των δημοσίων κλπ. υπαλλήλων και υπηρετών» πιστοποιητικού νομιμοφροσύνης δια το προσλαμβανόμενον προσκαίρως προς εκτέλεσιν εποχιακών κλπ. γεωργικών εργασιών εργατοτεχνικόν και υπαλληλικόν προσωπικόν, με συνέπειαν την αναγκαστικήν αποχήν τούτου της εργασίας, ως μη δυναμένου να πληρωθή και την διακοπήν ή αναστολήν επειγουσών εργασιών γεωργικών εφαρμογών ερεύνης και γεωργικής εν γένει ανασυγκροτήσεως, ως λ.χ. αξιοποιήσεως αλατούχων εδαφών, καλλιέργεια ορύζης, καταπολέμησις ασθενειών των φυτών και ζώων, συγκομιδή προϊόντων κλπ. επί σημαντική ζημία δια την γεωργικήν και καθόλου οικονομίαν της χώρας, αποφασίζει: 1.Όπως από της ισχύος του ως άνω Α.Νόμου ως εκυρώθη, η διαπίστωσις της νομιμοφροσύνης του προσλαμβανομένου δια τας υπηρεσίας, ιδρύματα, Οργανισμούς και Νομικά Πρόσωπα Δημοσίου Δικαίου αρμοδιότητος Υπουργείου Γεωργίας προσκαίρως και δια σχέσεως εργασίας ιδιωτικού δικαίου πάσης φύσεως εργατοτεχνικού προσωπικού δι’ εκτέλεσιν εποχιακών ή εκτάκτων ή απροβλέπτων ή προσωρινών εργασιών ωρισμένου και μή χρόνου συντελείται κατ’ αρχήν δι’ υπογραφής υπό των προσλαμβανομένων, ενώπιον του Προϊσταμένου εργοδότου του τόπου του εκτελουμένου έργου, δηλώσεως νομιμοφροσύνης εις διπλούν του καθιερωμένου τύπου, ην και θεωρεί ο Προϊστάμενος  του  έργου  αποστέλλων  το  έν  αντίτυπον  ταύτης. 16.Α.ξ.27-28 Προσωπικό Υπουργείου Γεωργίας εις το αρμόδιον Συμβούλιον Νομιμοφροσύνης δια τα περαιτέρω. Η βάση της δηλώσεως ταύτης πληρωμή των δεδουλευμένων αποδοχών, ημερομισθίων κλπ. των προσλαμβανομένων, θεωρείται νόμιμος, του εργοδότου υποχρεουμένου άμα τη λήψει του υπό του αρμοδίου Συμβουλίου Νομιμοφροσύνης εκδιδομένου πιστοποιητικού, δι’ ου κρίνονται τυχόν μη νομιμόφρονες οι προσληφθέντες, ν’ απόσχη από ταύτης της πληρωμής και να προβή εις την άμεσον απόλυσιν τούτων. 2.«Όπως θεωρηθή νόμιμος η δαπάνη πληρωμής δεδουλευμένων αποδοχών, ημερομισθίων κλπ. του προσωπικού των άνω κατηγοριών συμπεριλαμβανομένου και του υπαλληλικού τοιούτου δια το μεσολαβήσαν χρονικόν διάστημα μέχρι της εκδόσεως των παρά του Συμβουλίου Νομιμοφροσύνης πιστοποιητικών δι’ ων εκρίθη τούτο νομιμόφρον». Η παρ. 2 ετροποποιήθη ως άνω δια της παρ. 2 άρθρ. 1 του κυρώσαντος ταύτην ως άνω Ν.Δ. 3362/55. Άρθρ.2.-1.Κυρούνται αφ’ ης ίσχυσαν αι κάτωθι πράξεις του Υπουργικού Συμβουλίου των οποίων το κείμενον έχει ως ακολούθως: 3)Η υπ’ αριθ. 368 της 5ης Μαΐου 1953 πράξις, δι’ ης 1.Εγκρίνει την πρόσληψιν του Δημητρίου Καβάδα συνταξιούχου καθηγητού του Πανεπιστημίου Θεσσαλονίκης, ως εκτάκτου υπαλλήλου δια την διενέργειαν των πειραμάτων καταπολεμήσεως του δάκου της ελαίας. Ως αποδοχαί τούτου ορίζονται αι τοιαύται του καθηγητού του Πανεπιστημίου προσηυξημέναι κατά 20% λόγω εξαντλήσεως ιεραρχίας και κατά το υπό του άρθρ. 22 του Νόμ. 2289/52 προβλεπόμενον επίδομα. Εκ των αποδοχών τούτων θα εκπίπτεται το ποσόν της υπό τούτου λαμβανομένης συντάξεως. 2.Εξουσιοδοτεί τον Υπουργόν της Γεωργίας ή τους υπό τούτου οριζομένους Προϊσταμένους Ιδρυμάτων, Σταθμών ή Υπηρεσιών όπως προσλαμβάνουν το απαραίτητον επιστημονικόν τεχνικόν και εργατοτεχνικόν προσωπικόν δια τας εργασίας της πειραματικής καταπολεμήσεως του δάκου της ελαίας. Τα ανώτατα όρια ημερομισθίων του προσωπικού τούτου καθορίζονται δι’ αποφάσεων του Υπουργού Γεωργίας. 3.Εις τον κατά την παρ. 1 της παρούσης προσλαμβανόμενον υπάλληλον, ως και εις το χρησιμοποιηθησόμενον δια τας ως άνω εργασίας προσωπικόν εκ μονίμων δημοσίων υπαλλήλων, παρέχονται τα δια  τους μονίμους δημοσίους υπαλλήλους κεκανονισμένα οδοιπορικά έξοδα και ημερήσιαι αποζημιώσεις κατ’ εξαίρεσιν της υπ’ αριθ. 60047/12.3.53 αποφάσεως του Προέδρου της Κυβερνήσεως και της υπ’ αριθ. 148370 εγκ. 4 της 20.4.53 εγκυκλίου του Υπουργείου των Οικονομικών (Γενικήν Διεύθυνσιν Δημοσίου Λογιστικού). 4.Άπασαι αι δαπάναι της πειραματικής καταπολεμήσεως του δάκου της ελαίας βαρύνουσι τον προϋπολογισμόν του Κεντρικού Ταμείου Γεωργίας, Κτηνοτροφίας και Δασών. 4)Η υπ’ αριθ. 564 της 17 Ιουν. 1953 Πράξις δι’ ης Συμπληροί την υπ’ αριθ. 368 πράξιν αυτού και εγκρίνει την εις βάρος, των πιστώσεων του προϋπολογισμού του Κεντρικού Ταμείου Γεωργίας, Κτηνοτροφίας και Δασών καταβολήν των οδοιπορικών εξόδων και ημερησίων αποζημιώσεων και εις το τεχνικόν προσωπικόν της Αγροτικής Τραπέζης της Ελλάδος το ειδικώς ασχολούμενον με τας εργασίας πειραματικής καταπολεμήσεως του δάκου. Εις το προσωπικόν τούτο παρέχονται τα δια τους μονίμους δημοσίους υπαλλήλους κεκανονισμένα οδοιπορικά έξοδα και ημερήσιαι αποζημιώσεις κατ’ εξαίρεσιν των υπ’ αριθ. 60047/12.3.53 και 60102/11.5.53 αποφάσεων του Προέδρου της Κυβερνήσεως και της υπ’ αριθ. 148370 εγκ. 4 της 20.4.53 εγκυκλίου του Υπουργείου Οικονομικών (Γενικήν Διεύθυνσιν Δημοσίου Λογιστικού). Αι δαπάναι αύται βαρύνουσι τον προϋπολογισμόν του Κεντρικού Ταμείου Γεωργίας, Κτηνοτροφίας και Δασών. 5)Η υπ’ αριθ. 403 της 31 Μαρτ. 1954 πράξις ομοία προς την ανωτέρω δια το έκτακτον τεχνικόν προσωπικόν, το δι’ αποφάσεως του Υπουργού Γεωργίας προσληφθέν και ασχολούμενον με τας εργασίας της πειραματικής καταπολεμήσεως του δάκου. 6)Η υπ’ αριθ. 533 της 18 Απρ. 1954 πράξις, αφορώσα την υπό του Κ.Τ.Γ.Κ.Δ. επιχορήγησιν προς το Υπουργείον Κοινων. Προνοίας δια την καταπολέμησιν υπό του Υπουργείου τούτου των κωνωποειδών εις τους ορυζώνας δια της μεθόδου των αεροψεκασμών. Άρθρ.3.-Κυρούται η από 30 Οκτ. 1947 σύμβασις μεταξύ του Κεντρικού Ταμείου Γεωργίας, Κτηνοτροφίας και Δασών και της Αγροτικής Τραπέζης της Ελλάδος «περί διαχειρίσεως δανείου Κεντρικού Ταμείου Γεωργίας, Κτηνοτροφίας και Δασών υπό της Αγροτικής Τραπέζης της Ελλάδος δια την συγκέντρωσιν σπόρου κατά την περίοδον 1947-48». Σελ. 181 Προσωπικό Υπουργείου Γεωργίας 16.Α.ξ.28